laion/Wikipedia-Exotic huggingface dataset:
קלונימוס בן משולם

רבי קָלוֹנִימוּס ממגנצא ("בן רבנא משולם בן רבנא קלונימוס בן רבנא משה בן רבנא קלונימוס") חי ופעל בתחילת המאה ה-11), על פי האגדה קיבל את הפיוט ונתנה תוקף ממחברו אמנון ממגנצא. מעטים הפרטים הידועים עליו, רבי קלונימוס הוא בנו של רבנו "משולם הגדול", צאצא למשפחת קלונימוס, שורת חכמים יהודים שפעלו באיטליה ובאשכנז במאות העשירית וה-11. ייתכן שאבי סבו משה בן קלונימוס הביא את המשפחה למגנצא. בני דורו היו רבי שמעון בן יצחק, ורבינו גרשם מאור הגולה. לזכות דורם של חכמים אלה יש לזקוף את המקום הרב שתופסים פיוטיו של אביו של רבי קלונימוס, רבי משולם, במחזור התפילה האשכנזי. על פי האגדה קיבל רבי קלונימוס בחלום מרבי אמנון ממגנצא את הנוסח המדויק של ונתנה תוקף. סביר שר' קלונימוס הכיר את הפיוט גם מן המסורות האיטלקיות שהיו לו, שהרי אף אביו, הפייטן ר' משולם, כבר הושפע מן הפיוט הזה. חכם נוסף שידוע בשם זה הוא, הוא רבי קלונימוס בן משולם הפרנס שחי במגנצא קרוב למאה שנה אחריו ושנהרג בגזירות תתנ"ו, בעת מסע הצלב הראשון (1096). השני היה כנראה בנו של רבי משולם בר משה בר איתיאל (ששלח שאלות לרב אביתר גאון). "קלונימוס בן משולם", במהדורת 1901–1906 של האנציקלופדיה היהודית (באנגלית) אברהם גרוסמן, חכמי אשכנז הראשונים, הוצאת מאגנס, ירושלים תשס"א, עמ' 45–46, ועמ' 386–387.
האנטילים הקטנים

האנטילים הקטנים (באנגלית: Lesser Antilles) הם חלק מהאיים האנטילים המצויים בים הקריבי. איים אלה, יחד עם איי בהאמס והאנטילים הגדולים מהווים את איי הודו המערבית. האנטילים הקטנים הם שרשרת איים ארוכה המקיפה ממזרח את הים הקריבי ומפרידה בינו לבין האוקיינוס האטלנטי. האנטילים הקטנים כוללים את: איי הבתולה של ארצות הברית: סנט תומאס, סנט ג'ון, סנט קרואה, ווטר איילנד איי הבתולה הבריטיים: טורטולה, וירג'ין גורדה, אנגאדה, ג'וסט ואן דייק אנגווילה (בריטניה) סן מרטן, מחולק בין צרפת והאנטילים ההולנדיים. סן ברתלמי (צרפת) סאבא (האנטילים ההולנדיים) סנט אוסטטיוס (האנטילים ההולנדיים) סנט קיטס נוויס ברבודה אנטיגואה רדונדה מונטסראט (בריטניה) גוואדלופ (צרפת) לה דזיראד (צרפת) לה סנט (צרפת) מארי גאלאנט (צרפת) דומיניקה מרטיניק (צרפת) סנט לוסיה ברבדוס סנט וינסנט הגרנדינים גרנדה טרינידד וטובגו איים הסמוכים לחופי ונצואלה: איי האנטילים ליווארד: בונייר (הולנד) קוראסאו (הולנד) ארובה (הולנד) נואבה אספרטה האנטילים הקטנים מחולקים לשתי קבוצות איים - איי וינדווארד (איי מעלה הרוח) בדרום ואיי ליווארד (איי מורד הרוח) בצפון. הסיבה לחלוקה היא שמרבית הרוחות באזור נעות מדרום לצפון, ומגיעות קודם לאיי וינדווארד ולאחר מכן לאיי ליווארד. האיים האנטילים מדיה וקבצים בנושא האנטילים הקטנים בוויקישיתוף האנטילים הקטנים, באתר אנציקלופדיה בריטניקה (באנגלית)
ברוס

האם התכוונתם ל... אישים: ברוס לה ברוס – במאי קליפים ג'ק ברוס – בסיסט וזמר (להקת קרים) ג'יימס ברוס – מגלה ארצות סקוטי יהודה ברוס – ראש העירייה השני של יבנה לני ברוס – קומיקאי אמריקאי סטיב ברוס – כדורגלן ומאמן אנגלי סטנלי ברוס – ראש ממשלת אוסטרליה השמיני פיונה ברוס – עיתונאית בריטית קרול ברוס (אנ') – שחקנית וזמרת יהודייה-אמריקאית רוברט דה ברוס – מלך סקוטלנד בין השנים 1306–1329 ומייסד בית המלוכה בית ברוס אחר: ברוס הגדול מכולם – סרט קולנוע אמריקאי בית ברוס – בית מלוכה בסקוטלנד סופר סמאש ברוס – משחק לחימה מדליית ברוס – פרס עבור הישגים באסטרונומיה בראס אישים ששמם הפרטי הוא ברוס
האנטילים הגדולים

האנטילים הגדולים, לצד איי בהאמה והאנטילים הקטנים, הם איי הים הקריבי, הידועים בשמם הכולל איי הודו המערבית. האנטילים הגדולים כוללים את האיים: קובה ג'מייקה היספניולה (האיטי במערבי והרפובליקה הדומיניקנית במזרחו של האי) פוארטו ריקו ארבעת איים אלה נוצרו כתוצאה מפעילות געשית, והם פסגות של הרי געש שנוצרו לפני כ-50 עד 70 מיליון שנים. האיים מהווים חלק מאמריקה הלטינית בשל השפה וההשתייכות התרבותית של תושביהם. בשל חשיבותם האסטרטגית נלחמו על השליטה בהם המעצמות הימיות ספרד, צרפת ובריטניה. כובשי האיים השתמשו בהם כתחנות ביניים לצורכי מסחר בין אירופה ויבשת אמריקה. עם המצאת התעופה ושיפור התובלה הימית פחתה חשיבותם האסטרטגית. האיים האנטילים מדיה וקבצים בנושא האנטילים הגדולים בוויקישיתוף האנטילים הגדולים, באתר אנציקלופדיה בריטניקה (באנגלית)
ליגת העל האסטונית

המייסטריליגה (באסטונית: Meistriliiga) שנקראה בעבר פרמיומליגה (Premium Liiga) ונקראת באופן רשמי א. לה קוק פרימיום ליגה (באסטונית: A. Le Coq Premium Liiga) מסיבות מסחריות. היא ליגת הכדורגל הבכירה באסטוניה. הליגה החלה להתקיים בשנת 1921, עם קבלת העצמאות בפעם הראשונה מרוסיה הסובייטית, אך האליפות נפסקה בשנת 1940 עם כיבוש השטח על ידי ברית המועצות. הליגה הוקמה שנית בשנת 1992 עם פירוק ברית המועצות ועצמאותה של אסטוניה. בליגה משחקות עשר קבוצות, חלקן מקצועניות וחלקן לא, המתמודדות ביניהם במשך ארבעה סיבובים. הליגה נפתחת בחודש מרץ ומסתיימת בחודש נובמבר, ובסופה יורדת הקבוצה המדורגת אחרונה לליגה השנייה. הקבוצה שדורגה ראשונה בליגה השנייה עולה לליגה הבכירה, ואילו הקבוצה שסיימה במקום השני מתמודדת על הזכות לעלות ליגה במשחק פלייאוף מול הקבוצה שסיימה במקום התשיעי בליגה הבכירה. להלן הקבוצות המתמודדות בליגת העל האסטונית בעונת 2024: אליפות הכדורגל הארצית הראשונה באסטוניה נערכה ב-1921, ושוחקה בטורניר נוק-אאוט בין ארבע קבוצות (שלושה מטאלין ואחת מנרבה), והסתיימה בניצחונה של "VS ספורט טאלין" שהמשיכה לזכות ב-4 מתוך שש העונות הבאות. ב-1923 זכתה קלאב טאלין וב-1926 זכתה טאלינה JK כאשר האליפות הייתה באותה מתכונת של נוקאאוט, אך הוגדלה לאט מ-4 קבוצות ל-7 קבוצות. ב-1928 השתתפו שמונה קבוצות וזכתה JK טאלינה פעם נוספת. ב-1929 החלה להתקיים מתכונת של ליגה במקום נקאאוט כאשר כל קבוצה שיחקה פעם אחת נגד השנייה וזכתה ספורט טאלין בפעם השישית. בהמשך זכתה קלאב טאלין בפעם השנייה וספורט טאלין משלימה תשע אליפויות עם זכיות בעונות 1931–1933, כאשר מתקיימת מתכונת ליגה. מעונת 1934 ועד 1939 זכתה אסטוניה טאלין ב-5 אליפויות ברצף כאשר "אולימפיה טרטו" קוטעת את הרצף ב-1940. ב-1941 לא התקיימה ליגה בגלל מלחמת העולם השנייה ובעונות 1942 ועד 1944 התקיימה ליגה חלקית ולא רשמית. בזמן שליטת ברית המועצות באסטוניה SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות האסטוניות לא הצליחו כמעט להעפיל לליגה הבכירה, למעט קבוצה אחת קאלב טאלין (כיום נקראת JK טאלינה קאלב), ששיחקה בליגה 2 עונות (ב-1960–1961) ולא זכתה להצלחה. שאר הקבוצות האסטוניות הגיעו רק לליגת המשנה אחרי שזכו באליפות המקומית אך לא הצליחו לעלות לליגת העל. ליגה זו לא מתועדת ולא מוכרת על ידי ההתאחדות האסטונית כיום. קבוצות אשר זכו בדאבל (בגביע האסטוני הסובייטי) באותה העונה מסומנות בכתב מודגש. אלו הקבוצות שזכו באליפויות המקומיות באסטוניה הסובייטית בין השנים 1945–1991. לאחר שאסטוניה החזירה עצמאות מלאה התאחדות הכדורגל האסטונית העצמאית החדשה (ה-EJL) פתחה את הליגה האסטונית הבכירה ובאותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז. קבוצה המסומנת בכתב מודגש זכתה בגביע האסטוני באותה העונה והשלימה דאבל מקומי. אתר האינטרנט הרשמי של ליגת העל האסטונית ליגת העל האסטונית, ברשת החברתית פייסבוק ליגת העל האסטונית, ברשת החברתית אקס (טוויטר)
האחים סאליבן

האחים סאליבן (באנגלית: Sullivan brothers) היו חמישה אחים אמריקאים בני משפחה אחת, שנהרגו באירוע טביעת ספינת המלחמה שעליה שרתו יחד כולם, הסיירת הקלה "ג'ונו", במלחמת העולם השנייה. האחים סאליבן נולדו בווטרלו במדינת איווה שבארצות הברית. משפחתם הייתה משפחה אמריקאית קתולית, ממוצא אירי שכללה שמונה ילדים, מתוכם שלוש אחיות, שאחת מהן מתה מדלקת ריאות, וחמישה אחים. המשפחה הייתה מגובשת ופטריוטית, וההורים חינכו את ילדיהם לאהבת האל והמולדת. פרט לאחד האחים שהיה נשוי ואב לתינוק, שאר האחים היו רווקים. שמותיהם היו: ג'ורג' סאליבן, בן 27 במותו; פרנסיס (פרנק) סאליבן, בן 25 במותו; ג'וזף (ג'ו) סאליבן, בן 23 במותו; מאדיסון (מאט) סאליבן, בן 22 במותו; אלברט (אל) סאליבן, בן 19 במותו. עם פרוץ מלחמת העולם השנייה והקריאה הציבורית בארצות הברית לבנים להתגייס לצבא, החליטו חמשת האחים להתגייס יחד לצי האמריקני. הקשר בין האחים היה חזק, והם דרשו להישאר ולשרת באותה יחידה. אף שהדבר לא היה מקובל, נעתר חיל הים האמריקאי לדרישת האחים, מאחר שהצי היה זקוק נואשות לכוח אדם. האחים הוצבו לשירות יחד, בחודש ינואר 1942, על הסיירת הקלה USS Juneau(ג'ונו). ב-13 בנובמבר 1942, במהלך הקרב הימי על גוודלקנל שבאיי שלמה, הסיירת הקלה שעליה שירתו נפגעה מטורפדו, והוטבעה על ידי צוללת יפנית. שלושה אחים נהרגו מיד, אחד שרד יום אחד, והאחרון סבל מהזיות והיה שרוי בצער רב, וביום החמישי מטביעת הסיירת קפץ למים ונעלם. לאחר שפסקו מכתביהם להגיע לאמם, היא דרשה מהצי לדעת מה עלה בגורל הבנים שלה. את מכתב התשובה כתב הנשיא האמריקאי בכבודו ובעצמו. יום לפני שהגיע המכתב, הגיעו לבית ההורים של האחים נציגים במדים. האב רץ אל המשלחת ושאל: "מי מהם?". תשובת המשלחת הייתה: "כולם". כתוצאה מהאסון הונהגה בצבא ארצות הברית מדיניות הניצולים היחידים. מדיניות זאת אוסרת על בנים לאותה משפחה לשרת באותה יחידה צבאית, ואוסרת על המדינה לגייס לשירות קרבי אדם שבן משפחתו מקרבה ראשונה נהרג בקרב. מדיניות הניצולים היחידים הונהגה בהדרגה בשאר צבאות העולם המערבי, ובגרסאות שונות במקצת, היא נהוגה גם בצה"ל. הצי האמריקני קרא לשתי משחתות, DDG-68 (אנ') ו-DD-537 (אנ') "הסאליבנס", על שמם של האחים. זו הייתה הפעם הראשונה שספינות הצי האמריקני נקראו על שם יותר מאיש אחד, והמוטו של שתיהן היה זהה למוטו של האחים סאליבן, "אנו נשארים יחדיו". למקרה הייתה השפעה על התרבות האמריקאית של שנות הארבעים והחמישים של המאה ה-20. האחים לבית סאליבן הונצחו בשמות רחובות, ופארקים, נכתבו לזכרם שירים, ושני סרטים הופקו בעקבות האירוע: "Fighting Sullivans" משנת 1944, ו"להציל את טוראי ריאן" משנת 1998 המספר על אירוע דומה. האחים נילנד מדיה וקבצים בנושא האחים סאליבן בוויקישיתוף We Stick Together Naval Historical Center האחים סאליבן, באתר "Find a Grave" (באנגלית)
אוריסארה

אוריסארה (באסטונית: Orissaare, בגרמנית: Orrisaar) הייתה נפה אסטונית במחוז סארה שבאסטוניה. היא ממוקמת במזרח האי סארמאה. ממזרח נמצאת נפת פיידה, ממערב ואליאלה, וממערב לייסי. במהלך הרפורמה המנהלית-טריטוריאלית בשנת 2017 אוחדו כל 12 העיריות באי סארמאא לעירייה אחת - כנסיית סאראמא. שטחה של לייסי הוא 163 קמ"ר, היא הנפה השנייה בגודלה במחוז סארה (אחרי קארמה). בשנת 2015 אוכלוסייתה מנתה כ-1700 איש. היישוב הגדול והמרכזי באוריסארה ("בירת הנפה") הוא העיירה אוריסארה (1,077 תושבים) על שמה נקראת הנפה. בנוסף, יש בנמצא 36 כפרים נוספים. אזור אוריסארה הוזכר לראשונה כבר בראשית המאה ה-13, שהיא בתחילת שליטת המסדר הליבוני. המקום הנקרא "אוריסאר" (Orisaar) והופיע לראשונה בשנת 1464. לאחר שנת 1343 נבנתה טירת מאסי (Maasilin, בגרמנית: Soneburg), שנהרסה בשנת 1576. בשנת 1896 נבנה סכר על מיצרי וייקה (Väike Väin) המפריד בין סארמאה לבין האי מוהו. על הסכר נבנה גשר המחבר בין אוריסארה לאי מוהו. מדיה וקבצים בנושא אוריסארה בוויקישיתוף
טורגו (נפה)

טורגו (באסטונית: Torgu, בגרמנית: Torken, "קיטור") הייתה נפה אסטונית במחוז סארה שבאסטוניה. היא ממוקמת בדרום האי סארמאה כשמצפון נמצאת נפת סאלמה. שטחה של טורגו הוא 126 קמ"ר. בשנת 2006 אוכלוסייתה מנתה 407 אנשים. היישוב הגדול והמרכזי בטורגו ("בירת הנפה") הוא העיירה אידה (Iide) בה 381 תושבים. בנוסף, יש בנפה עוד 21 כפרים. טורגו ממוקמת בקצה חצי האי סורבה המהווה מוקד משיכה לחובבי טבע ותיירים. בשנת 1944 התנהלו קרבות קשים רבים בין החיילים הגרמנים לבין הצבא האדום, בנסיגת גרמניה הנאצית מאסטוניה. כיום עדיין נמצאים במקום שרידים של בסיסים צבאיים ואנדרטה סובייטית. במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת - כנסיית סאראמא. מדיה וקבצים בנושא טורגו בוויקישיתוף אתר האינטרנט הרשמי של טורגו (באסטונית)
קים וו-מין

קוריאה זהו שם קוריאני; שם המשפחה הוא קים. קים וו-מין (בקוריאנית: 김우민; נולד ב-24 באוגוסט 2001) הוא שחיין דרום קוריאני, זוכה מדליית ארד אולימפית (פריז 2024) ואלוף העולם (דוחה 2024) במשחה ל-400 מטר חופשי. שורט נולד וגדל בקוריאה הדרומית. באליפות העולם שנערכה ביולי בקוואנגג'ו, קוריאה הדרומית סיים במקום 31 במשחה ל-800 מטר חופשי בתוצאה של 8:14.44 דקות ובמקום 28 במשחה ל-1500 מטר חופשי בתוצאה של 15:26.17 דקות. באולימפיאדת טוקיו שנערכה ביולי סיים במקום 13 במשחה שליחים 4x200 מטר חופשי ביחד עם לי יו-יאון, הוואנג סון וו ולי הו-ג'ון. באליפות העולם (בריכת 25 מטר) שנערכה בדצמבר באבו דאבי שבאיחוד האמירויות הערביות סיים קים במקום 19 במשחה ל-1500 מטר חופשי בתוצאה של 15:06.13 דקות. בנוסף, סיים במקום 11 במשחה שליחים 4x100 מטר חופשי בתוצאה של 3:16.48 דקות ובמקום תשיעי במשחה שליחים 4x50 מטר חופשי בתוצאה של 1:28.56 דקות. באליפות העולם שנערכה ביוני בבודפשט שבהונגריה סיים במקום שישי במשחה ל-400 מטר חופשי בתוצאה של 3:45.64 דקות, במקום 14 במשחה ל-800 מטר חופשי בתוצאה של 7:53.27 דקות, ובמקום 12 במשחה ל-1500 מטר חופשי בתוצאה של 15:08.50 דקות. בנוסף, סיים במקום שישי במשחה שליחים 4x200 מטר חופשי בתוצאה של 7:06.93 דקות. באליפות העולם (בריכת 25 מטר) שנערכה בדצמבר במלבורן שבאוסטרליה סיים במקום תשיעי במשחה ל-400 מטר חופשי בתוצאה של 3:38.86 דקות, במקום 12 במשחה ל-800 מטר חופשי בתוצאה של 7:45.29 דקות, ובמקום תשיעי במשחה ל-1500 מטר חופשי בתוצאה של 14:45.35 דקות. בנוסף, סיים במקום רביעי במשחה שליחים 4x200 מטר חופשי בתוצאה של 6:49.67 דקות. באליפות העולם שנערכה ביולי בפוקואוקה שביפן סיים במקום חמישי במשחה ל-400 מטר חופשי בתוצאה של 3:43.92 דקות, ובמקום 14 במשחה ל-800 מטר חופשי בתוצאה של 7:47.69 דקות. בנוסף, סיים במקום שישי במשחה שליחים 4x200 מטר חופשי בתוצאה של 7:04.07 דקות. במשחקי אסיה שנערכו בספטמבר בהאנגג'ואו שברפובליקה העממית של סין זכה בשלוש מדליות זהב, במשחה ל-400 מטר חופשי, במשחה ל-800 מטר חופשי ובמשחה שליחים 4x200 מטר חופשי. בנוסף, זכה במדליית כסף במשחה ל-1500 מטר חופשי. באליפות העולם שנערכה בדוחה, קטר בפברואר 2024 זכה בשתי מדליות, זהב וכסף. מדליית זהב במשחה ל-400 מטר חופשי בשיא אישי חדש של 3:42.71 דקות, לפני אלייג'ה וינינגטון מאוסטרליה (3:42.86 דקות) ולוקאס מרטנס מגרמניה (3:42.96 דקות). מדליית כסף במשחה שליחים 4x200 מטר חופשי בתוצאה של 7:01.94 דקות, אחרי הרפובליקה העממית של סין (7:01.84 דקות) ולפני ארצות הברית (7:02.08 דקות), כשחיין שני הוא קבע ב"זינוק שליחים" תוצאה של 1:44.93 דקות. באולימפיאדת פריז שנערכה בסוף יולי תחילת אוגוסט הוא זכה במדליית ארד במשחה ל-400 מטר חופשי תוצאה של 3:42.50 דקות, אחרי לוקאס מרטנס (3:41.78 דקות) ואלייג'ה וינינגטון (3:42.21 דקות). נוסף לכך, הוא סיים במקום 12 במשחה ל-200 מטר חופשי בתוצאה של 1:46.58 דקות ובמקום שישי במשחה שליחים 4x200 מטר חופשי בתוצאה של 7:07.26 דקות, כשחיין שלישי הוא קבע ב"זינוק שליחים" תוצאה של 1:44.98 דקות. 400 מטר חופשי: 3:42.42 דקות (2024) 800 מטר חופשי: 7:47.69 דקות (2023) 1500 מטר חופשי: 15:08.50 דקות (2022) 400 מטר חופשי: 3:38.86 דקות (2022) 800 מטר חופשי: 7:41.42 דקות (2022) 1500 מטר חופשי: 14:44.58 דקות (2021) קים וו-מין, ברשת החברתית פייסבוק קים וו-מין, ברשת החברתית אינסטגרם קים וו-מין, באתר olympedia.org קים וו-מין, באתר Swimrankings
ראקוניים

רָקוּנִיִּים (שם מדעי: Procyonidae) היא משפחה בסדרת הטורפים של יונקים אוכלי כל החיים רק בעולם החדש. הם שייכים לתת-סדרת דמויי כלב ומזכירים במראם משפחות נוספות מאותה תת-סדרה כמו דוביים, סמוריים ופנדות אדומות. סוג: בסרקיון (Bassaricyon) מין: אולינגו צפוני (Bassaricyon gabbii) מין: אולינגיטו (Bassaricyon neblina) מין: אולינגו מזרחי (Bassaricyon alleni) מין: אולינגו מערבי (Bassaricyon medius) סוג: חוטמן הרים (Nasuella) מין: חוטמן הרים מזרחי (Nasuella olivacea) מין: חוטמן הרים מערבי (Nasuella olivacea) סוג ומין יחיד: דביבון לופת (Potos flavus) סוג: בסריסקוס (Bassariscus) מין: דביבון זנב-טבעת (Bassariscus astutus) מין: קקומיסטו (Bassariscus sumichrasti) סוג: חוטמן (Nasua) מין: חוטמן אדום (Nasua nasua), נפוץ בדרום אמריקה מין: חוטמן חום (Nasua narica) סוג: דביבון (Procyon) מין: דביבון סרטנים (Procyon cancrivorus) מין: דביבון מצוי (Procyon lotor) מין: דביבון קוסומל (Procyon pygmaeus) מין: Procyon rexroadensis - נכחד בעבר חיו בדרום אמריקה סוגים נוספים מהסדרה כשהגדול שבהם - הצ'מפלמלניה הגיע לגודל של פנדה ענקית. הם נכחדו כאשר ההחלפה האמריקנית הגדולה הגיעה לדרום אמריקה והתחרות עם חיות צפון-אמריקאיות הכריעה אותם: Parahyaenodon Tetraprothomo Angustictis Probassariscus Edaphocyon Arctonasua קיונסואה (Cyonasua) Amphinasua צ'מפלמלניה (Chapalmalania) Protoprocyon Paranasua Bassaricynoides Parapotos ראקוניים, באתר ITIS (באנגלית) ראקוניים, באתר NCBI (באנגלית) ראקוניים, באתר Animal Diversity Web (באנגלית) ראקוניים, באתר האנציקלופדיה של החיים (באנגלית) ראקוניים, באתר GBIF (באנגלית) ראקוניים, באתר אנציקלופדיה בריטניקה (באנגלית) הָרָקוּנִיִּים במילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
חרונינגן (עיר)

חרונינגן (בהולנדית: ‏Groningen‏Ⓘ‏) היא עיר בצפון הולנד ובירתו של מחוז חרונינגן. העיר נחשבת לחשובה ביותר בערי צפון הולנד. אוכלוסיית העיר מונה כ-200,000 תושבים (נכון ל-2017). העיר נפגעה קשות במלחמת העולם השנייה, אך רוב בנייניה שנפגעו שוחזרו לצורתם המקורית. בעיר ישנם שני מפעלי סוכר שמופעלים על ידי החברות Suikerunie ו-CSM. המפעלים מזקקים כ-600,000 טון סוכר מסלק סוכר מדי שנה (לפי אומדן 2005). העיר חרונינגן נקראת "עיר האופניים", וזאת כיוון ש-50% מהנסיעות בעיר נעשות על ידי אופניים. העיר מספקת שירות תחבורה ציבורית טובה מאוד, ויש בה נתיבי אופניים גדולים, אוטובוסים ורכבות. בעיר יש גם מדרחוב גדול הממוקם במרכז העיר. חרונינגן היא עיר אקדמאית. נמצאות בה אוניברסיטת חרונינגן ומכללות רבות, ולומדים בה כ-40,000 סטודנטים. ערך מורחב – חרונינגן (כדורגל) מועדון הכדורגל המקומי הוא פ.צ. חרונינגן, הקבוצה, שנוסדה בשנת 1971, משחקת נכון לעונת 2020/2021 בליגת העל ההולנדית. האצטדיון הנוכחי שלהם, שנפתח בינואר 2006, הוא אצטדיון אורבורג שתכולתו 22,550 מקומות. בעונת 2014/2015 הקבוצה זכתה בגביע הולנדי, היה זה התואר הראשון בהיסטוריית המועדון. כמו כן סיימה פעם אחת במקום השלישי בליגה והגיעה שש פעמים לשמינית גמר גביע אופ"א. ספורט אמריקאי פופולרי למדי בחרונינגן, יש בו מועדוני פוטבול, בייסבול וכדורסל. מועדון הכדורסל המקצועי של חרונינגן, דונאר, משחק בליגה המקצועית הגבוהה ביותר, ליגת הכדורסל ההולנדית, וזכה שבע פעמים באליפות המדינה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בריטניה ניוקאסל על הטיין, אנגליה, בריטניה אוסטריה גראץ, אוסטריה רוסיה קלינינגרד, רוסיה פולין קטוביץ, פולין רוסיה מורמנסק, רוסיה ארצות הברית הולנד, מישיגן, ארצות הברית דנמרק אודנסה, דנמרק גרמניה אולדנבורג, סקסוניה התחתונה, גרמניה ניקרגואה סן קרלוס, ניקרגואה אסטוניה טאלין, אסטוניה הרפובליקה העממית של סין טיינג'ין, הרפובליקה העממית של סין צ'כיה זלין, צ'כיה קרב חרונינגן גן כרונינגן אתר האינטרנט הרשמי של חרונינגן האתר של חברת הסוכר של חרונינגן CSM קווי אוטובוסים בעיר חרונינגן, באתר אנציקלופדיה בריטניקה (באנגלית) חרונינגן (הולנד), דף שער בספרייה הלאומית Club info, FC Groningen (בהולנדית)
ואליאלה

ואליאלה (באסטונית: Valjala, בגרמנית: Wolde) הייתה נפה אסטונית במחוז סארה שבאסטוניה. היא ממוקמת במזרח האי סארמאה. ממזרח נמצאת נפת ליימיאלה, מצפון אוריסארה, מצפון-מערב לייסי וממערב פיהטלה. במהלך הרפורמה המינהלית-טריטוריאלית בשנת 2017 אוחדו כל 12 הנפות באי סארמאה לעירייה אחת - כנסיית סאראמא. שטחה של ואליאלה הוא 180 קמ"ר ובשנת 2006 אוכלוסייתה מנתה 1,570. היישוב הגדול ומרכזי בוואליאלה ("בירת הנפה") הוא העיירה ואליאלה (1,417 תושבים) על שמה נקראת הנפה. בנוסף, יש בנמצא 32 כפרים נוספים. בוואליאלה 2 בתי-ספר, גן ילדים אחד ומספר אחוזות. כנסיית האבן של ואליאלה נבנתה בשנת 1227 ולכן מהווה אחת מבתי-התפילה העתיקים באסטוניה. מדיה וקבצים בנושא ואליאלה בוויקישיתוף אתר האינטרנט הרשמי של ואליאלה (באסטונית)
ארנהם

ארנהם (בהולנדית: Arnhem‏האזנה‏Ⓘ‏) היא עיר הולנדית, בירתו של המחוז הגדול ביותר בהולנד, מחוז חלדרלנד. ארנהם שוכנת על גדת נהר הריין במזרח הולנד, קרוב מאוד לגבול עם גרמניה. בעיר כ־140,000 תושבים (2006), והיא אחת מ־15 הערים הגדולות בהולנד. ארנהם ידועה בתחבורה הציבורית הייחודית רק לה בהולנד. אוטובוסים חשמליים הנוסעים ברחובות ומקבלים אנרגיה חשמלית במגע עם קווי מתח לאורך המסלול (Trolleybus). אחד מתושביה המפורסמים היה הצייר מאוריץ קורנליס אשר (Escher). בשנת 1223 קיבלה ארנהם הכרה כעיר על ידי אוטו, דוכס חלרה (Graaf Otto van Gelre), הדוכס של העיר זוּטפן (Zutphen). במאה ה־15 מנתה העיר כ־4,000 תושבים, אז גם נבנתה חומה ונבנו צריחים סביבה. בשנת 1820 מנתה העיר כ־9,000 תושבים וב־1859 קפץ מניינם לכ־24,000. תנופת ההשתקעות בעיר הגיעה במחצית השנייה של המאה ה־19 כאשר הולנדים רבים חזרו למולדת עם התפנותם מאינדונזיה (הודו ההולנדית). הקרב על ארנהם, שהיה מן הקרבות המפורסמים של מלחמת העולם השנייה, נערך בקרבת העיר ובתוכה. בעקבות תחילת המבצע, פונו תושבי העיר ממנה על ידי הנאצים והעיר נהרסה כמעט לחלוטין. בקרבת העיר נמצאים המוזיאון הפתוח של הולנד וגן החיות המלכותי בורגרס. העיר היא משכנו של מועדון הכדורגל ויטסה ארנהם ושל אצטדיון חלרדום. במחוז חלדרלנד, שארנהם היא בירתו, נמצא הפארק הלאומי הוכה פלוהה ובו גם מוזיאון קרולר־מילר. בעיר נערכו המשחקים הפאראלימפיים ארנהם (1980), אולימפיאדת הנכים השישית. בית הקברות הצבאי ארנהם־אוסטרבייק מדיה וקבצים בנושא ארנהם בוויקישיתוף אתר האינטרנט הרשמי של ארנהם (בהולנדית) ארנהם (הולנד), דף שער בספרייה הלאומית ארנהם, ברשת החברתית פייסבוק ארנהם, ברשת החברתית אקס (טוויטר) ארנהם, ברשת החברתית אינסטגרם ארנהם, ברשת החברתית LinkedIn
ערבית לבנטינית

ערבית לבנטינית או שאמית היא קבוצה של ניבים ערביים המדוברים לרוחב 100 ק"מ באזור רצועת מישור החוף באגן המזרחי של הים התיכון שמכונה הלבנט, קרי בסוריה, לבנון, ישראל, יהודה ושומרון, ומערב ירדן. אזור גאוגרפי זה תואם את החבל המערבי של הסהר הפורה. הערבית הלבנטינית נכללת בקבוצת השפות שנקראת ערבית מזרחית. מזרחית לאזור זה, במדבריות, מדוברים הניבים הערביים הצפון-בדואיים. ניתן לחלק את הערבית הלבנטינית לשישה תת-ניבים: ניבים לבנוניים (לבנון והרי אנסריה שבגבולה עם סוריה) ניבים מרכז סוריים (מעיר הבירה הסורית דמשק ועד העיר חמה) ניבים צפון סוריים (בעיר חלב) ניבים פלסטינים כפריים (ישראל/הרשות הפלסטינית עד אזור בית לחם). ניבים פלסטינים עירוניים (חברון, מזרח ירושלים, חיפה, שכם, יפו, נצרת וכו') ניבים פלסטינים בדואיים בשוליים הדרומיים (ישראל/הרשות הפלסטינית וירדן). הם ניתנים להבדלה מול ניבים ערביים אחרים: בשל העובדה שהם שימרו בצורה הטובה ביותר חוקי הדקדוק של הערבית המקורית (ביחד עם הניבים החג'אזים). בשל הנטייה הברורה לבטא את הסיומת -ah בנוגע למין הנקבה כ-eh‏. ישנן עקבות של הגייה ואוצר מילים מהשפה הארמית, לדוגמה כשמתכוונים לסיומת גוף שני ברבים מבטאים אותה כ-"kon". הלבנט ערבית פלסטינית ערבית דרוזית ערבית לבנונית ערבית מצרית ערבית ירדנית(ער')(אנ') ערבית-סורית(ער')(אנ') מדיה וקבצים בנושא ערבית לבנטינית בוויקישיתוף North Levantine Arabic Incubator South Levantine Arabic Incubator סרטון אינפורמטיבי: מה זה ערבית מדוברת? הבדלי להגים והתפתחות?
וורניק

וורניק (ברומנית: Vornic, מהמקור הסלאבוני dvorĭnikŭ) הוא תוארו של ראש החצר הנסיכותית במולדובה ובמונטניה בתקופת ימי הביניים. הוורניק מילא מעין תפקיד של שר פנים ובהדרגה קיבל גם סמכויות שיפוטיות והיה ממלא מקום השליט בנושאים מסוימים. בנסיכות מולדובה, לאחר חלוקת הארץ בתקופתו של אלכסנדרו הטוב, היו שני וורניקים, אחד עבור "הארץ העליונה" ואחד עבור "הארץ התחתונה". במונטניה היה וורניק אחד. מאיורדומוס Constantin C. Giurescu, Istoria Românilor, volumul III ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פיס

האם התכוונתם ל... הגרלה – קרויה בתלמוד "פיס" מפעל הפיס – מונופול הימורים חוקיים בישראל פיס (בית המקדש) – גורל שהתקיים בין הכהנים בבית המקדש אישים: איזידור פיס – צייר צרפתי מרטין פיס – אתלט ספרדי פס פייס
זדנייק מאצאל

זדנייק מאצאל (בצ'כית: Zdeněk Mácal;‏ 8 בינואר 1936 – 25 באוקטובר 2023) היה מנצח צ'כי. מאצאל נולד בברנו. הוא בנה לו קריירה מבטיחה בצ'כוסלובקיה, אך לאחר שהכיבוש הסובייטי מחץ את האביב של פראג ב-1968, עזב את המדינה. תחילה פנה לגרמניה, שם מצא עבודה בתזמורת הסימפונית של קלן. בהמשך היגר לארצות הברית, שם היה מנהל מוזיקלי של התזמורת הסימפונית של מילווקי ושל התזמורת הסימפונית של ניו ג'רזי. בשנת 2003 התמנה למנצח הראשי של התזמורת הפילהרמונית הצ'כית. מאצאל היה גם המנצח הראשי של התזמורת הסימפונית של סידני, אך החוזה שלו בוטל באמצע הקדנציה, עקב סכסוכים עם נגנים ועם ההנהלה. מדיה וקבצים בנושא זדנייק מאצאל בוויקישיתוף זדנייק מאצאל, במסד הנתונים הקולנועיים IMDb (באנגלית) זדנייק מאצאל, באתר AllMusic (באנגלית) זדנייק מאצאל, באתר MusicBrainz (באנגלית) זדנייק מאצאל, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.